b'\n_START_ARTICLE_\nLudwig Thienemann\n_START_PARAGRAPH_\nFriedrich August Ludwig Thienemann (25. joulukuuta 1793 Freiburg-in-Unstrut, Saksa \xe2\x80\x93 24. kes\xc3\xa4kuuta 1858 Dresden) oli saksalainen l\xc3\xa4\xc3\xa4k\xc3\xa4ri ja luonnontieteilij\xc3\xa4._NEWLINE_Thienemannin vanhemmat olivat Johann August Thienemann (1749-1812) ja Johanne Eleonora Friederike Schreiber (1757-1809). H\xc3\xa4n v\xc3\xa4itteli l\xc3\xa4\xc3\xa4ketieteen tohtoriksi 1819 ja matkusteli laajalti Euroopassa, my\xc3\xb6s Islannissa. H\xc3\xa4n julkaisi matkakertomuksiaan vuosina 1824-1827. Vuonna 1822 h\xc3\xa4n asettui Leipzigiin ja sai el\xc3\xa4intieteilij\xc3\xa4n ja konservaattorin viran Dresdenin yliopiston luonnonhistoriallisesta museosta vuonna 1825. H\xc3\xa4n perusti lintutieteellisen aikakauslehden Rhean, josta julkaistiin kaksi numeroa 1846 ja 1849._NEWLINE_Thienemann nimesi joitakin uusia hy\xc3\xb6nteislajeja ja linnuista kiirunan (Lagopus muta) alalajin helvetica.'